İmperatoriya Usmanıcan

İmperatoriya Usmanıcan (be Usmanıcki: Devlet-i Âliye-yi Osmâniyye; Dewletê Usmanıcano Gırd) seserranê 13 u 19ıne de yew imperatoriya gırde biya. Usman Beg serra 1299ıne de begiya Usmanıcan sûka Söğüti de nê ro. Begiya Usmanıcan hêdi hêdi biye pile u biye yew imperatoriya gırde. Serra 1453ıne de hıkumdarê İmperatoriya Usmanıcan, Mehmedo II. (Memedo Dıyın) Estamol işğal kerd, İmperatoriya Bizansi kerde xırabe. O taw Usmanıci biy imperatoriye.

Paytextê İmperatoriya Usmanıcan sûka Konstantinopeli (Estamol) bi. Feqet Estamol ra ver sûkê Söğüt, Bursa u Edirney paytext biy. Zıwanê xoyo resmi Usmanıcki bi. İmperatoriya Usmanıcan seserra 15 u 19ıne de biye merkezê Mısılmananê sunniyan. Sultananê İmperatoriya Usmanıcan xeylê camiy vıraşti.

Erdê İmperatoriya Usmanıcan zaf gırd bi. Hem qıtaya Ewropa, hem qıtaya Asya u hem zi qıtaya Afrika de hukım kerdo. Çı wext İmperatoriya Usmanıcan resê sûka Viyena, uca de şarê Ewropa İmperatoriya Usmanıcan vındernê (egle kerdê). İmperatoriya Usmanıcan Cengê Viyena I. u II. (1683) kerd vini. O wext ra nat İmperatoriya Usmanıcan pede biye qıce. Seserra 20ıne de İmperatoriya Usmanıcan Herbê Dınyayê Yewine zi kerd vini u serra 1923ıne de Atatürki dest ra İmperatoriya Usmanıcan biye xırabe u Cumhuriyetê Tırkiya niya ro. 

 Çımey 

 Tarixê İmperatoriya Usmanıcan
 Kronolociya İmperatoriya Usmanıcan

 Bıvênên 
 Xanedaniya Usmanıcan
 Hıquqê Usmanıcan 

Kategoriye:İmperatoriya Usmanıcan